Továbbfejlesztette nagy sikert aratott S820D fotónyomtatóját a Canon - HWSW
Továbbfejlesztette nagy sikert aratott S820D fotónyomtatóját a Canon
Ady Krisztián, 2002. július 19. 08:00
[Clubic.com] Az S820D nyomtató sikerén felbuzdulva új, továbbfejlesztett modellel jelentkezik a Canon következő hónapban. Az S830D típusjelzésű nyomtató az S820D modellt váltja fel a cég termékkatalógusában, emellett pedig a Canon egy kisebb, S530D jelzésű nyomtatót is piacra fog dobni.
A Canon S830D 6-színű nyomtató, maximális felbontása 2400x1200. A nyomtató oldalán egy PCMCIA Type II adapter is található, amely segítségével CompactFlash, Smartmedia, Memory Stick, SecureDigital és MultiMediaCard memóriakártyákat is fogad.
Az új nyomtató digitális fényképezőgépekhez is csatlakoztatható, melyekről közvetlenül is képes fotókat nyomtatni. Az S830D a Canon S30, S40, G2, G2 Pro, S200 és S330 fényképezőgépeivel használható. A kisebb, S530D nyomtató ugyanazt nyújtja mint nagyobb testvére, csupánl a nyomtatási sebességben van különbség, a kisebb szám kisebb sebességet jelent. A nyomtatók USB porton kapcsolódnak a készülékekhez, számítógéphez.
A két új nyomtató augusztustól lesz megvásárolható.
Újabb változatokra cseréli S-sorozatú színes nyomtatóit a Canon
Hamarosan kapható az Eastman Kodak új hőszublimációs fotónyomtatója
Olcsóbb lett az Epson Stylus Photo 820 tintasugaras nyomtató